b'\n_START_ARTICLE_\nR\xc3\xbctmika (\xc3\xb5ppeaine)\n_START_PARAGRAPH_\nR\xc3\xbctmika on \xc3\xb5ppeaine, kus muusika saatel tehakse v\xc3\xb5imlemisharjutusi. Liikumine muusika r\xc3\xbctmis aktiveerib k\xc3\xb5iki ps\xc3\xbc\xc3\xbchikaprotsesse. R\xc3\xbctmika peamine eesm\xc3\xa4rk on korrigeerida \xc3\xb5pilase kuulmis-, n\xc3\xa4gemis- ja kinesteetilist taju, arendada liigutuste j\xc3\xb5udu ja t\xc3\xa4psust ning koordinatsiooni._NEWLINE_R\xc3\xbctmikatunnid v\xc3\xb5iksid toimuda spetsiaalses ruumis, kus on peeglid, varbseinad, v\xc3\xb5imlemismatid ja v\xc3\xb5imlemispingid ning t\xc3\xa4ispuhutavad kummist v\xc3\xb5imlemis- ja teraapiapallid. Soovitatav on kasutada kehatunnetuse, kontakti- ja kommunikatsiooniharjutusi. V\xc3\xb5imalusel tuleks kasutada elavat muusikat (klaver, puupillid)._NEWLINE_Eestis on r\xc3\xbctmikatunnid toimetuleku riikliku \xc3\xb5ppekava j\xc3\xa4rgi kohustuslikud. R\xc3\xbctmikatunnnid toimuvad toimetulekukoolides \xc3\xbcks tund n\xc3\xa4dalas.'